alexandrainst/scandi-wiki huggingface dataset:
Montenegro i Eurovision Song Contest

Montenegro debuterte i Eurovision Song Contest i 2007 og har delteke tolv gongar. Montenegro deltok tidlegare i Eurovision Song Contest som ein del av Jugoslavia, både som Den sosialistiske føderale republikken Jugoslavia frå 1961 til 1991 og Den føderale republikken Jugoslavia i 1992, og deretter Serbia og Montenegro i åra 2004-2006. Frå 2007 har Montenegro delteke som sjølvstendig nasjon. Sidan debuten har Montenegro berre kvalifisert seg til finalen to av tolv gongar, sist i 2015.

Historikk 
Montenegro var tidlegare ein del av Jugoslavia som deltok i Eurovision Song Contest frå 1961 til 1992. I 1991 lausreiv Slovenia, Kroatia, Bosnia-Hercegovina og dåverande Makedonia seg frå landet, og Serbia og Montenegro var i praksis dei einaste som deltok som Jugoslavia i Eurovision Song Contest i 1992. Året etter og fram til 2003, fekk ikkje Jugoslavia deltake i Eurovision Song Contest. Utestenginga var ein del av dei mange SN-sanksjonane mot nasjonen, på grunn av jugoslaviakrigane og den kroatiske sjølvstendekrigen.

Serbia og Montenegro søkte om å få deltake i Eurovision Song Contest igjen i 2003, men Den europeiske kringkastingsunionen (EBU) avslo søknaden og grunngav det med at for mange land ville bli ståande utanfor finale om ein slapp inn fleire nye land. I 2004 innførte EBU semifinale i Eurovision Song Contest, og dimed fekk Serbia og Montenegro deltake for fyrste gong. I 2006 vart føderasjonen Serbia og Montenegro oppløyst etter ei montenegrinsk folkeavrøysting om lausriving. Montenegro erklærte sitt sjølvstende i juni 2006, og den tidlegare føderasjonen vart delt opp i to sjølvstendige nasjonar: Montenegro og Serbia. Begge landa debuterte som sjøvstendige nasjonar i Eurovision Song Contest i 2007.

Liten suksess 
I motsetning til nabolandet Serbia, har Montenegro hatt liten suksess i Eurovision Song Contest. Etter tre år utan finaleplass valde den montenegrinske kringkastaren Radio Televizija Crne Gore (RTCG) å trekkje seg i 2010. Årsaka var den vanskelege økonomiske situasjonen hos kringkastaren RTCG.

Etter to år vekke frå tevlinga, kom Montenegro tilbake igjen til Eurovision Song Contest i 2012, men kvalifiserte seg fyrst til ein finale i 2014 - på sitt sjette forsøk. I si fyrste finaledeltaking vart Montenegro nummer 19 av 26, og året etter kom den førebels beste plasseringa til Montenegro i Eurovision Song Contest; ein trettandeplass. Sidan den gongen har ikkje Montenegro kvalifisert seg til finalen.

Bidraga i Eurovision Song Contest

Røystehistorikk (2007-2021)

Finalane

Semifinale

Galleri

Sjå òg
 Montenegro i Junior Eurovision Song Contest
 Serbia og Montenegro i Eurovision Song Contest
 Serbia og Montenegro i Junior Eurovision Song Contest
 Jugoslavia i Eurovision Song Contest

Referansar

Kjelder

Den offisielle nettsida til Eurovision Song Contest
Montenegro i Eurovision Song Contest
Denne artikkelen er basert på ei omsetjing av artikkelen «Montenegro i Eurovision Song Contest» frå ,  den 3. oktober 2020.  

 
Land i Eurovision Song Contest
Det sveitsiske flagget

Det sveitsiske flagget er kvadratisk med ein kvit kross på raud bakgrunn. Flagget er eitt av dei eldste i Europa. Det byggjer på emblemet til kantonen Schwyz, som er eit raudt flagg med ein liten gresk kross i eine hjørnet.

Bakgrunnsstoff

Flagg
Sveits
Raude og kvite flagg
Museum of New Zealand Te Papa Tongarewa

Museum of New Zealand Te Papa Tongarewa er nasjonalmuseet på New Zealand. Hovudbygningen ligg i Wellington. 

Museum på New Zealand
Byggverk i Wellington‎
Newzealandsk kultur
Te Anau

Te Anau er ein by i Southland District på Sørøya på New Zealand. Han ligg på austbreidda til Te Anau-sjøen i Fiordland. Te Anau-sjøen er den største innsjøen på Sørøya, og den nest største på New Zealand etter Tauposjøen. Ved folketeljinga i 2006 var innbyggjartalet i byen 1 902.

Turisme og jordbruk er dei viktigaste næringsvegane i distriktet. Då byen ligg ved grensa mot nasjonalparken Fiordland National Park, er han innfallsporten til eit villmarksområde kjent for fotturisme og vakkert landskap. Mange fugleartar held til her, mellom desse den trua takahefuglen frå riksefamilien, som ein kan sjå i Fiordland Wildlife Park. Te Anau har mange overnattingsstadar, med over 3 000 tilgjengelege senger i sommarsesongen.

Te Anau har vegsamband med Invercargill i søraust, Queenstown mot nordaust, Gore mot aust og Manapouri mot sør. I Te Anau startar hovudvegen Milford Road, som går til Milford Sound, 120 km mot nord.

Galleri

Kjelder 

Denne artikkelen bygger på «Te Anau» frå ,  den 18. august 2011.

Bakgrunnsstoff 
 Destination Fiordland- den regionale turismeorganisasjonen for Fiordlandregionen.
FiordlandNZ.com  (vevside for turistinformasjon og booking.)
Historiske bilete frå Te Anau frå samlingane til Museum of New Zealand Te Papa Tongarewa

Fiordland
Regionen Southland
Byar på New Zealand
Liechtenstein i Eurovision Song Contest

Liechtenstein prøvde å debutere i Eurovision Song Contest 1976, men dei hadde framleis ikkje hadde nokon nasjonal kringkastar som var medlem i EBU, og vart avviste. Sveits tilbaud seg å delta med same flagg som Liechtenstein. Landet hadde vald song og artist, men fekk ikkje lov av arrangørane i Nederland til å delta.

1FLTV annonserte at dei ville sende inn ein søknad til EBU for å verte eit aktivt medlem før 31. juli 2009, med intensjon om å delta i Eurovision Song Contest 2010 i Bærum i Noreg. Søknaden vart ikkje godkjend og landet fekk ikkje debutere i tevlinga.
 
29. juli 2010 prøvde 1FLTV att å få medlemskap i EBU, men søknaden vart ikkje godkjend. Liechtenstein fekk dimed ikkje debutere i Eurovision Song Contest 2011 i Düsseldorf i Tyskland.

Ikkje-deltakande bidrag

Kjelder

Denne artikkelen bygger på «Liechtensteins bidrag i Eurovision Song Contest» frå ,  den 18. august 2011.  
Denne artikkelen bygger på «Mislukte pogingen om deel te nemen aan het Eurovisiesongfestival#Liechtenstein» frå ,  den 18. august 2011.

Fotnotar

 
Land i Eurovision Song Contest

en:List of countries in the Eurovision Song Contest#Unsuccessful attempts to participate
it:Partecipazioni mancate all'Eurovision Song Contest#Liechtenstein
nl:Mislukte pogingen om deel te nemen aan het Eurovisiesongfestival#Liechtenstein
Libanon i Eurovision Song Contest

Libanon skulle debutere i semifinalen i Eurovision Song Contest 2005 med songen «Quand tout s'enfuit», framført av Aline Lahoud. Landet stilte ikkje opp, sjølv om dei hadde meldt seg på. Det var fordi dei ikkje ville syna bidraget til Israel. I følgje reglane til Den europeiske kringkastingsunionen (EBU) skal alle land som deltek og røystar i tevlinga syne alle bidraga på direktesendt fjernsyn. Libanon vart straffa med utestenging frå tevlinga i tre år fordi dei ikkje deltok, sjølv om dei meldte seg på.

Kringkastinga av det israelske bidraget
15. desember 2004 annonserte Télé Liban (TL) at finansielle problem tvinga dei til å trekkje seg frå tevlinga, og nekta for at det var grunna politiske konfliktar med Israel. Men fem dagar seinare, laga EBU ein avtale med TL og Libanon vart set på den offisielle lista over deltakarar.

I mars 2005 vart Israel fjerna som deltakar frå nettstaden til Libanon i Eurovision Song Contest. EBU gav TL 24 timar på å rette opp i feila, elles kunne dei risikere å verte diskvalifisert. TL fjerna alt innhald frå nettstaden og erstatta det med ein link til eurovision.tv, den offisielle nettstaden til Eurovision Song Contest.

Seinare same månad ville EBU forsikre seg at TL kom til å kringkaste heile tevlinga, inkludert det israelske bidraget, utan avbrot. TL kunne ikkje garantere dette, og 18. mars 2005 trekte dei seg frå tevlinga. I Libanon er det ikkje lov å kringkaste israelsk innhald på libanesisk fjernsyn. TL skreiv på sine nettstader at det «ikkje er tillatt å kringkaste resultata til det israelske bidraget, noko som er brot på reglane i Eurovision Song Contest 2005». Sidan TL trekte seg kort tid før tevlinga, var dei straffa med utestenging frå tevlinga i tre år.

2008
I 2007 sa den libanesiske songaren Mika at han var interessert i å delteke for Libanon i 2008, men for ein annan libanesisk kringkastar som ikkje var utestengt. Til dømes Lebanese Broadcasting Corporation (LBC) eller Future Television kunne delteke, men ingen av dei var medlem i EBU. Han deltok aldri, og landet har ikkje gjort fleire forsøk på å delteke i tevlinga etter at utestenginga til TL opphøyrde.

Bidraga

Kjelder

Denne artikkelen bygger på «Libanons bidrag i Eurovision Song Contest» frå ,  den 18. august 2011.  
 

Denne artikkelen bygger på «Lebanon in the Eurovision Song Contest» frå ,  den 7. januar 2012.  
 

 
Land i Eurovision Song Contest
Tunisia i Eurovision Song Contest

Tunisia skulle debutere i Eurovision Song Contest i 1977. Landet skulle starte som nummer 4 i finalen, men trekte seg ein kort stund før konkurransen utan nokon forklaring.

Kjelder
Denne artikkelen bygger på «Tunisiens bidrag i Eurovision Song Contest» frå ,  den 18. august 2011.  
  

 
Land i Eurovision Song Contest

en:Unsuccessful attempts to participate in the Eurovision Song Contest#Tunisia
nl:Mislukte pogingen om deel te nemen aan het Eurovisiesongfestival#Tunesië
Ytre-Standal

Ytre-Standal er ein gard på Hjørundfjordstranda i Hjørundfjorden i Ørsta kommune. Ytre-Standal er gardsnummer 172 i Ørsta kommune. Fram til kommunesamanslåinga med Ørsta 1. januar 1964 var dette gnr 62 i Hjørundfjord kommune. Ytre-Standal vart skrive utan bindestrek til for nokre år sidan. 

Ytre-Standal ligg på vestsida av Hjørundfjorden ca 10 km frå innløpet av fjorden, ca 10,5 km frå Festøya. 5 km lenger inne i fjorden ligg Store-Standal. Fylkesveg 70 i Møre og Romsdal går frå Festøya forbi Ytre-Standal til Store-Standal.

Garden har no 5 bruk. Fire av bruka ligg nede ved fjorden, det femte bruket om lag 500 m framme i dalen. 

Tidlegare gnr. 63 i Hjørundfjord, den nedlagde garden Støylen, ligg ca 1 km framme i dalen. Støylen var utsett for ras, og vart i 1901 selt til bnr. 3 og lagt ned som eige bruk, og i 1917 slått saman med bnr. 3.

Ytre-Standal-dalen er ein trong dal som går frå gardane ved sjøen og ca 3 km fram til setra på Hau'en. Dalen vidar seg ut framover, og endar framom setrane i dalbotnane Likkjekoppen og Storekoppen. Her er høge fjell på alle kantar, mellom anna Breitinden, Romedalstinden, Storekopptindane, Likkjedalstindane og Ytstenestinden. Frå setra på Hau'en er det grei rås over Molladalskaret til Molladalen, og ein kan også gå over Likkjekoppskaret mot Kolåstinden og Standalseidet.

Kjente standalingar 
 Ragnar Standal, bygdebokredaktør

Bakgrunnsstoff 
 Grendelaget si nettside for Ytre-Standal og Stavset.
 Hjørundfjord sine heimesider.
 Om fjella rundt Ytre-Standal
 Fjellinordvest – om fjellene i Ørsta.

Kjelder 
 Lars Strømme og Ragnar Standal: Hjørundfjordboka Band V Gard og ætt, Ørsta 1993 ISBN 82-991200-5-5 side 468-509

Matrikkelgardar i Ørsta
Linth

Linth er ei 37 km lang elv i det sentrale, austlege Sveits. Elva har kjelde i Glarus-Alpane i kantonen Glarus, og renn gjennom kantonane St. Gallen og Schwyz. Linth munnar ut i Zürichsjøen. Opphavleg rann Linth forbi Walensjøen og tok opp elva Maag, som var avlaup for Walensjøen, før ho nådde Zürichsjøen. Grunna stendig overfløyming vart Linth regulert mellom 1807 og 1816. Ein bygde då Escherkanalen og leia Linth gjennom denne ut i Walensjøen, frå denne innsjøen renn ho gjennom Linthkanalen til Zürichsjøen. Når elva forlet Zürichsjøen, har ho skifta namn til Limmat, som er ei bielv til Aare.

Kjelder
Denne artikkelen bygger på «Linth» frå ,  den 18. august 2011.  
 

Elvar i Sveits
Geografi i Glarus
Geografi i St. Gallen
Geografi i Schwyz
Aarevassdraget
Saane

Saane (tysk), eller Sarine (fransk) er ei 128 km lang elv i det vestlege Sveits. Ho har eit nedslagsfelt på . Saane er ei bielv til Aare. Elva har kjelde ovanom Gsteig ved fjellet Sanetschhorn, i den vestlege delen av Berner Oberland. Ho renn først nordover til Gstaad og Saanen, der ho kursar vestovar. Ved Montbovon vender elva atter mot nord og renn gjennom kantonen Fribourg. Ho passerer byane Gruyères og Fribourg før ho munnar ut i Aare, om lag 15 km vest for Bern.

Elva vert rekna som språkgrensa mellom den tyskspråklege og den franskspråklege delen av Sveits.

Kjelder
Denne artikkelen bygger på «Saane» frå ,  den 18. august 2011.  
 

Elvar i Sveits
Sideelvar til Aare
Thur i Sveits

Thur er ei elv i den nordaustlege delen av Sveits. Ho er 134 kilometer lang, med eit nedslagsfelt på . Elva er ei bielv til Rhinen. Thur har kjelde på fjellet Säntis, søraust i kantonen St. Gallen. Ho renn gjennom valkrinsen Toggenburg og byen Wil, deretter renn ho inn i kantonen Thurgau og forbi kantonshovudstaden Frauenfeld. Dei siste 19 kilometrane av Thur renn ho i kantonen Zürich. Ho munnar ut i Rhinen ved landegrensa mot Tyskland, sør for Schaffhausen.

Kjelder
Denne artikkelen bygger på «Thur (Rhein)» frå ,  den 18. august 2011.

Bakgrunnsstoff

Elvar i Sveits
Geografi i St. Gallen
Geografi i Zürich
Sideelvar til Rhinen
Sjakkspelaren Erik Andersen

Sjå artikkelen Erik Andersen for informasjon om Lommemannen.

Erik Andersen (), fødd i Gentofte i Danmark, død i København var ein dansk sjakkmeister. 

Han vann den danske meisterskapen i sjakk tolv gonger (1923, 1925, 1926, 1927, 1929, 1930, 1931, 1932, 1933, 1934, 1935 og 1936). Han blei nordisk meister i sjakk i Stockholm i 1930, forsvarte tittelen med 3 : 3 mot Gideon Ståhlberg i 1934, og tapte den med 2,5 : 3,5 mot Erik Lundin i 1937.

Han gjorde det også svært godt i internasjonale sjakkturneringar i den same tida.

Bakgrunnsstoff 
Nokre av Erik Andersen sine sjakkparti hos chessgames.com, vitja 19. august 2011

Danske sjakkspelarar
Nordiske meistrar i sjakk
Folk frå Gentofte
Curt Hansen

Curt Hansen () i Bov i Sønderjylland er ein dansk stormeister i sjakk og ein av dei sterkaste sjakkspelarane i Danmark gjennom tidene.

Han fekk det store gjennombrotet sitt 17 år gammal, då han vann europamesterskapen i sjakk for juniorar i 1982. Dette følgde han opp med danmarksmeisterskapen og nordisk meisterskap i sjakk det følgjande året, og i 1984 blei han verdsmeister i sjakk for juniorer. Enda eit år seinare hadde han oppfylt krava for å stormeister. Høgaste FIDE-rating er 2635 frå juli 2004, pr. november 2010 hadde han 2619. Høgaste plassering på verdsrankingen var i 1992, då han var nummer 14. Han har vunne om lag 20 større sjakkturneringar, seks danmarksmeisterskap, tre tyske lagmeisterskap med Köln Porz og 61 poeng på 94 landskampparti, mellom anna 66% i 48 OL-parti.

Curt Hansen er også ein framståande postsjakkspelar, der han også er stormeister.

Curt Hansen har sidan 1986 vore redaktør for sjakkspalta i Jyllands-Posten.

Danmarksmeisterskap 
Curt Hansen har vunne turneringa seks gongar: 1983, 1984, 1985, 1994, 1998 og 2000.

Viktige turneringssigrar 
 Junior-EM Groningen 1982 (10/13 poeng).
 Nordisk meisterskap Esbjerg 1983 (8,5/11 - første stormeister-norm).
 Multi-tabs GM-turnering Gladsaxe/Farum 1983(6/9 kategori 8).
 Junior-VM Kiljava Finland 1984 (10,5/13 - andre stormeister-norm).
 Borgarnes Island 1984 (8/11, kategori 8).
 Politiken Cup Vejstrup 1989 (6,5/9, kategori 10).
 Groningen 1991 (6/9, kategori 13).
 Super Chess Cup Tåstrup 1992 (6,5/9, kategori 13).
 Vejle 1994 (6,5/9, kategori 10).
 Malmö Sverige 1994 (7/9, kategori 12).
 Nordisk meisterskap og soneturnering Reykjavik 1995 (8,5/11).
 Samba Cup (Skanderborg) 2003 (5,5/9)

Bakgrunnsstoff 
 Biografi på SIS-MH Masters
 Statistikk hos ChessWorld.net
 Curt Hansen sine sjakkparti hos chessgames.com, vitja 19. august 2011
 Curt Hansen sitt ratingkort hos FIDE, vitja 19. august 2011

Danske sjakkspelarar
Stormeistrar i sjakk
Internasjonale fjernsjakkstormeistrar
Juniorverdsmeistrar i sjakk
Nordiske meistrar i sjakk
Folk frå Aabenraa
Psykoanalyse

Psykoanalyse er ein psykologisk teori og terapeutisk metode som vart utvikla av den austerrikske legen Sigmund Freud kring året 1900. Freud introduserte i 1901 teoriane om det umedvitne, det vil seie teoriar om at det i mennesket sin personlegdom finst fenomen som det ikkje er klar over, eller som det har trengt vekk frå det medvitne, og at dette pregar mennesket på ulike ofte skadeleg vis.

Psykoanalysen er både ein teori om korleis personlegdomen vert danna, ein analysemetode som får fram det umedvitne innhaldet i personlegdomen ved å gå gjennom handlingane, utsegnene og draumane til personen, og dessutan ein type terapi som går ut på å få fram sider av det umedvitne for å lindre psykisk smerte eller freiste lækje somme psykiske lidingar.

Psykoanalysen er ein vitskap som har vore i stendig endring allereie frå Freuds tid, og Freud sjølv reviderte etter kvart fleire av teoriane sine. Historisk stod fyrst driftpsykologien sterkt, det var ein biologisk orientert teori som la vekta på at driftene, særleg kjønsdrifta, var styrande for menneska. Deretter vart eg-psykologien (egopsykologien) vektlagt, det vil seie at det var lagt meir vekt på eg-et, sjølvet, enn på driftene, slik at dei psykologiske elementa kom meir i fokus. Så kom objektrelasjonsteorien til delvis å erstatte egopsykologien ved at det vart lagt større vekt på korleis tilhøva til dei tidlegaste og viktigaste personane i eit menneskets liv hadde vore. I dei seinaste åra har det vore sett på som ein særs viktig faktor å ha evne til å regulere sjøvkjensla og styrke kjærleiken til seg sjølv.

Psykologi
Sigmund Freud
Orator

Orator (frå latin os, 'munn') tyder ein framifrå talar eller veltalande person. Det kan også brukast om personar som bruker store gestar og svulmande uttrykk.

Dei attiske oratorane
Dei attiske oratorane var ein litterær kanon over ti oratorar frå Attika og Aten som blei rekna som dei beste talaraneer i gresk antikk. Kanonen blei truleg utarbeidd i Alexandria i Egypt Han fekk truleg den endelege forma si på 100-talet e.Kr.

 Antifon
 Andokides
 Lysias 
 Isokrates
 Isaius
 Aiskines
 Lykurgos 
 Demosthenes
 Hypereides
 Dinarkos

Sjå òg
 Retorikk
 Ni lyriske poetar

Kjelder 

Delar av denne artikkelen bygger på «Attic orators» frå ,  den 18. april 2020.  
 

Latinske ord og uttrykk
Retorikk
Burzum av Burzum

Burzum er debutalbumet til det norsk svartmetallbandet Burzum. Det vart innspelt januar 1992, og kom ut for sal mars same året. Albumet vart gjeve ut på nytt i 1995 og 2010 som Burzum / Aske, der EP-en Aske er inkludert. Albumet vart utgjeve som LP gjennom Øystein Aarseth sitt plateselskap Deathlike Silence Production. I 2011 kåra Morgenbladet Burzum som det 96. beste norske albumet gjennom tidene.

Innhald 

I teksten til «Feeble Screams from Forests Unknown» skreiv Euronymous "The Hopeless Soul Keeps Waiting» i staden for The Hopeless Soul Keeps Mating»
I somme utgåver er «Ea, Lord of the Depths» feilskrive som «Ea, Lord of the Deeps»
I somme utgåver er «Black Spell of Destruction» feilskrive som «Spell of Destruction»
Gitarsolo på spor 5 er spelt av Euronymous

Medverkande 

Burzum
Count Grishnack – vokal, elektrisk gitar, bassgitar, synthesizer, komponist, slagverk og perkusjon 
Euronymous – elektrisk gitar og gongong
Samoth – bassgitar

Andre medverkande
Pytten – produsent
Jannicke Wiise-Hansen – teikning og kunstarbeid

Kjelder 
Burzum – Discography – Official Releases – "Burzum" 1992
Plateomslaget på Burzum / Aske (2010 reissue)

Bakgrunnsstoff 
American Nihilist Undergroung Society (2009): Burzum – Ambient Black Metal lenkje
Jakhelln, Cornelius (2011): Burzum: Burzum (Deathlike Silence Productions, 1992). Morgenbladet lenkje 

Norske musikkalbum
Debutalbum frå 1992
Norske debutalbum
Säntis

Säntis er eit 2 502 meter høgt fjell i det nordaustlege Sveits. Fjelltoppen ligg på grensa mellom dei tre kantonane Appenzell Ausserrhoden, Appenzell Innerrhoden og St. Gallen. Säntis er det høgste fjellet i alle dei tre kantonane og i Appenzelleralpane. Frå toppen kan ein sjå seks land; Sveits, Austerrike, Frankrike, Italia, Liechtenstein og Tyskland.

Fjelltoppen vart nådd første gongen den 14. desember 1680, då to prestar og ein naturforskar frå Zürich saman med ein førar frå Appenzell Innerrhoden gjekk til topps. Dei tok turen for å kome nærare ein komet som passerte jordkloten.

Frå Schwägalp går det ei taubane til toppen av Säntis. Den første taubana vart bygt 1933-35. Allereie i 1846 vart det bygt gjestgjeveri på toppen, og sidan 1882 var det ein betjent vêrstasjon på fjellet.

Kjelder 
Denne artikkelen bygger på «Säntis» frå , den 19. august 2011.

Bakgrunnsstoff 
 Säntis på SummitPost
 Säntis Sepp- webkamera
 Säntis-Schwebebahn AG
 Säntis: bilete 

Fjell i Alpane
Fjell i Sveits
Fjell i Appenzell Ausserrhoden
Fjell i Appenzell Innerrhoden
Fjell i St. Gallen
Turistmål i Sveits
Kabelvogner i Sveits
Glärnisch

Glärnisch, òg kalla Bächistock, er eit 2 915 meter høgt fjell i Glarus-Alpane i Sveits. Fjellet ligg i kantonen Glarus og reiser seg over dalen der elva Linth renn. Glärnisch består av fleire toppar, der den høgste heiter Bächistock. Vrenelisgärtli på 2 904 meter og Ruchen på 2 901 meter er dei andre høge toppane.

Fjellpartiet Glärnisch består av to ryggar på begge sider av isbreen Glärnischfirn. Ruchen lengst i vest stig meir enn 2 000 meter over vatnet Klöntalersee.

Berggrunnen i Glärnisch er dominert av kalkstein frå jura og krit.

Kjelder
Denne artikkelen bygger på «Glärnisch» frå ,  den 19. august 2011.

Bakgrunnsstoff
Glärnisch (Vrenelisgärtli) på Summitpost

Fjell i Alpane
Fjell i Sveits
Fjell i Glarus
Bös Fulen

Bös Fulen er ein 2 801 meter høg fjelltopp i kantonen Schwyz i det austlege, sentrale Sveits. Fjellet, som er det høgste i kantonen, ligg langs grensa mot kantonen Glarus. Fjelltoppen er vanskeleg å klive, og vert lite vitja. Langs fjellfoten ligg det store steinurder, etter stein som har rausa ut frå dei steile bergsidene.

Kjelder
Denne artikkelen bygger på «Bös Fulen» frå ,  den 19. august 2011.  
 

Fjell i Alpane
Fjell i Sveits
Fjell i Schwyz
Fjell i Glarus
Schnebelhorn

Schnebelhorn er eit 1 292 meter høgt fjell i kantonen Zürich i Sveits. Fjellet, som er det høgste i Zürich, ligg på grensa mot kantonen St. Gallen i aust. Schnebelhorn høyrer til Appenzelleralpane, og er eit ynda turmål.

Kjelder
Denne artikkelen bygger på «Schnebelhorn» frå ,  den 19. august 2011.

Bakgrunnsstoff
en/hiking/the-high-point-of-canton-zuerich.html From Toggenburg to the høgast Point of Canton Zürich Myswitzerland.com

Fjell i Alpane
Fjell i Sveits
Fjell i St. Gallen
Fjell i Zürich
Lex imperfecta

Lex imperfecta (latin: ufullstendig lov), er ei lov som ikkje kan gjennomtvingast ved rettslege middel. I nokre  tilfelle har lovreglar ingen bestemmelsar om kva følgjer det skal ha om regelen blir broten. Regelen kan dermed vere ei moralsk rettesnor eller ei målsetting frå lovgjevar si side, men altså utan sanksjonar ved brot på regelen.

Eksempel frå norsk rett 
Eksempel på dette er Grunnlova § 110 første ledd, som lyder: 

«Det paaligger Statens Myndigheder at lægge Forholdene til Rette for at ethvert arbeidsdygtigt Menneske kan skaffe sig Udkomme ved sit Arbeide.»

Ein kan ikkje med heimel i denne paragrafen fremme noko krav mot staten eller nokon annan, verken eit krav om å få arbeid, eit krav om erstatning for at ein ikkje har fått arbeid, eller eit krav om straff fordi denne regelen ikkje har blitt oppfylt.
 
Eit anna eksempel er barnelova § 30, der første ledd mellom anna har følgjande innhald: 

«§ 30. Innhaldet i foreldreansvaret.

Barnet har krav på omsut og omtanke frå dei som har foreldreansvaret. (...) Foreldreansvaret skal utøvast ut frå barnet sine interesser og behov.»

Her er ingen reglar i barnelova som inneheld sanksjonar ved brot på desse rettane og pliktene. Så barnelova er lex imperfecta når det gjeld desse reglane. Reglane er ei moralsk rettesnor frå lovgjevar si side. Ein skal likevel vere merksam på at andre lover, til dømes barnevernlova og straffelova, har lovreglar som råkar alvorlege brot på omsuta for eit barn frå foreldra si side.

Bakgrunnsstoff 
Lex imperfecta hos Store danske, vitja 19. august 2011.

Fotnotar 

Rettskjeldelære
Latinske ord og uttrykk
Juridisk terminologi